2018. március 28.

Vezetőváltás a magyarországi Launrdy & Home Care üzletág élén

Lukáš Hájek a Laundry & Home Care új igazgatója

Lukáš Hájek vette át a Henkel Magyarország Laundry & Home Care üzletágának vezetését. Irányítása alá tartozik a teljes mosó-, és háztartási tisztítószer terület működtetése, melyhez többek között olyan jól ismert márkák tartoznak, mint a Persil, Silan, Tomi, Somat és a Bref.

Új igazgatót neveztek ki a Henkel magyarországi Laundry & Home Care területének irányítására. Lukáš Hájek az év elején Güray Yildiz üzletág igazgatótól vette át a részleg vezetését. Güray Yildiz a vállalaton belül Törökországban folytatja pályafutását.

Lukáš Hájek Henkel karrierjét 2003-ban, a Laundry & Home Care üzletágban, Senior Key Account menedzserként kezdte a Cseh Köztársaságban. Ezt követően az üzletágon belül több országban is – Balti államok, Románia, Bulgária, Moldova – dolgozott mint, értékesítési igazgató, category menedzser és üzletág igazgató.

„Nagy megtiszteltetés számomra a kinevezésem, izgalmas feladat a Laundry & Home Care üzletág magyarországi vezetése. Remek marketing és értékesítési csapatommal és a magyarországi piacon is vezető márkáinkkal biztos vagyok benne, hogy sikeresen vesszük az előttünk álló kihívásokat” – mondta Lukáš Hájek.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd korrigált üzemi eredményt ért el. A Henkel három – Loctite, Schwarzkopf és Persil – vezető márkája együttesen több mint 6,4 milliárd euró árbevételt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

**Sajtókapcsolat**

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)

Henkel Magyarország Kft.

Vállalati kommunikáció